ڈینئیل کہنیمن

ڈینئیل کہنیمن اسرائیلی نژاد امریکی ماہر اقتصادیات ہیں اقتصا دیات میں ان کی کام کی اہمیت کو دیکھ کر 2002 میں انھیں اور ورمن ایل سمتھ کو نوبل میموریل انعام برائے معاشیات دیا گیا۔ ڈینئل کہنیمن (Daniel Kahneman) ایک اسرائیلی امریکن نفسیات دان (; ; مارچ 1934 میں پیدا ہوئے) ہیں جو فیصلہ سازی کی نفسیات پر کام کے لیے مشہور ہیں۔ 2002 میں کرداری اقتصادیات پر کام پر انھیں نوبل پرائز سے نوازا گیا (یہ انعام انھوں نے ورنن اسمتھ کے ساتھ شیئر کیا)۔ ان کی تجرباتی دریافتوں نے جدید اقتصادی نظریے میں انسانی تعقل کے مفروضے کو چیلنج کیا۔
اموس ٹورسکی اور دیگر کے ساتھ مل کر کہنیمن نے عام انسانی غلطیوں کے لیے ایک ادراکی بنیاد قائم کی جو تعصب اور تحقیق سے پیدا ہوتی ہیں اور امکانی تھیوری ایجاد کی۔

2011 میں انھیں فارن پالیسی میگزین نے دنیا کے بہترین دانشوروں کی فہرست میں شامل کر لیا۔ اسی سال، ان کی کتاب "سوچ، تیز اور آہستہ" (Thinking, Fast and Slow) چھپی اور چھپتے ہی بیسٹ سیلر بن گئی، اس کتاب میں ان کی تحقیق کا خلاصہ کیا گیا۔

یہ پرنسٹن یونیورسٹی کے اسکول وڈرو ولسن میں  نفسیات کے پروفیسر ہیں۔ کہنیمن ٹی جی جی گروپ کے بانی پارٹنر ہیں، یہ کاروبار اور فلاح عام کی کمپنی ہے۔ ان کی شادی رائل سوسائٹی کی ساتھی اینے ٹرائسمین سے رہی جو 2018 میں وفات پا گئیں۔

2015 میں دی اکانومسٹ نے انھیں دنیا کے بااثر ترین ماہر اقتصادیات کی فہرست میں ساتویں نمپر پر درج کیا۔

ان کا کہنا ہے کہ انھوں نے کبھی اقتصادیات کا ایک کورس بھی نہیں پڑھا۔ اس مضمون کے متعلق جو بھی سیکھا وہ معاونین رچرڈ تھیلر اور جیک کنیش سے سیکھا۔

نوبل پرائز انعام لیتے وقت اپنی تقریر میں کہا "جب آپ طویل عرصہ جی لیتے ہیں، تو ناممکن کو حقیقت بنتا دیکھ پاتے ہیں۔" یہ اس طرف اشارہ تھا کہ انھوں نے کبھی سوچا نہیں تھا کہ وہ ایک ماہر اقتصادیات کے طور پر جانے جائیں گے جبکہ انھوں نے اپنی تعلیم ایسے مضمون میں شروع کی جو آگے چل کر کرداری اقتصادیات بن گیا مگر شروع میں نفسیات کے تحت آتا تھا۔

 ایوارڈ اور اعزازات 
 2011 میں نیشنل اکیڈیمی آف سائنسز کے ارکان منتخب ہوئے
 2012 میں اقتصادیات میں امکانی تھیوری کی بنیاد پر نوبل پرائز ملا۔
 ٹورسکی کے ساتھ 2003 میں لوئیسول یونیورسٹی گراویمیر ایوارڈ برائے نفسیات حاصل کیا۔
 2007 میں امریکن نفسیاتی تنظیم کی طرف سے غیر معمولی تاحیات خدمات برائے نفسیات ملا۔
 2009 میں ہالینڈ کی اریسمس یونیورسٹی کی طرف سے اعزازی ڈاکٹریٹ عطا کی گئی۔
 2011 اور 2012 میں بلومبرگ نے عالمی فنانس میں پچاس بااثر ترین افراد میں شامل کیا۔
 2011 میں امریکن اکیڈیمی آف آرٹس اور سائنسز کی طرف سے ٹالکٹ پارسن پرائز دیا گیا۔
 2011 میں ان کی کتاب "سوچ، تیز اور آہستہ" (Thinking, Fast and Slow) لاس اینجلز ٹائمز بک ایوارڈ کی فاتح قرار پائی۔2012 میں نیشنل اکیڈیمی آف سائنسز کی طرف سے بہترین کتاب برائے ابلاغ کا ایوارڈ دیا گیا۔
 2013 میں صدر باراک اوبامہ نے انھیں صدارتی تمغا آزادی سے نوازا۔
 2015 میں مونٹریال کی مک گل یونیورسٹی نے انھیں اعزازی ڈاکٹریٹ کی ڈگری عطا کی۔

 کتابیں 
 Attention and Effort
 Judgment Under Uncertainty: Heuristics and Biases
 Well-being: The Foundations of Hedonic Psychology
 Choices, Values and Frames
 Thinking, Fast and Slow

 انٹرویو 
کیا ہم اپنے وجدان پر بھروسا کر سکتے ہیں؟ الیکس کے ساتھ انٹرویو پر مبنی کتاب "اخلاقیات پر گفتگو"، 2009

 ریڈیو انٹرویو 
سب دماغ میں ہے، اے بی سی، آسٹریلیا، 2003

سب دماغ میں ہے، بی بی سی، 2011

 آن لائن انٹرویو 
سوچ کے بارے سوچ، کہنیمن کے ساتھ انٹریو، 2011

 ٹی وی انٹریو 
آپ کیسے حقیقت میں فیصلہ کرتے ہیں، بی بی سی سیریز، 2013–2014

 مزید دیکھیے 
 نوبل میموریل انعام برائے معاشیات

 حوالہ جات 

زمرہ:1934ء کی پیدائشیں
زمرہ:اسرائیلی سائنسدان
زمرہ:اسرائیلی ماہرین معاشیات
زمرہ:اسرائیلی ملحدین
زمرہ:اسرائیلی نوبل انعام یافتہ
زمرہ:اسرائیلی یہودی
زمرہ:امریکی فلسفیانہ سوسائٹی کے ارکان
زمرہ:امریکی ماہرین نفسیات
زمرہ:امریکی ملحدین
زمرہ:بقید حیات شخصیات
زمرہ:تل ابیب کی شخصیات
زمرہ:ریاستہائے متحدہ کی قومی اکادمی برائے سائنس کے ارکان
زمرہ:فرانسیسی یہودی
زمرہ:فضلائے جامعہ عبرانی یروشلم
زمرہ:مثبت نفسیات
زمرہ:نوبل انعام یافتہ ماہرین معاشیات
زمرہ:یہودی ملحدین
زمرہ:ریاستہائے متحدہ کو اسرائیلی تارکین وطن
زمرہ:جامعہ کیلیفورنیا، برکلی کے فضلا
زمرہ:صدارتی تمغا آزادی کے وصول کنندگان
زمرہ:اسرائیلی ماہرین نفسیات
زمرہ:بیسویں صدی کے ماہرین معاشیات
زمرہ:اکیسویں صدی کے ماہرین معاشیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے اسرائیلی ماہرین معاشیات
زمرہ:اسرائیلی اشکنازی یہودی
زمرہ:مارچ2024ء کی وفیات
زمرہ:امریکی نوبل انعام یافتہ